stanford-oval/wikipedia huggingface dataset:
ทรู อะคาเดมี่ แฟนเทเชีย ซีซั่นที่ 12
โจทย์เพลงในแต่ละสัปดาห์แบ่งเป็นภาคการเรียน และ ลำดับการร้องในคอนเสิร์ต > ภาคเรียนที่ 3 > สัปดาห์ที่ 9 Theme - Let's Party (29 สิงหาคม 2558)

เพลงรวม : Jailhouse Rock - Elvis Presley
เพลงรวม : Asereje - Las Ketchup
V9 เบนซ์ - Last Friday Night (T.G.I.F) - Katy Perry
V9 เบนซ์ - เช้าไม่กลัว - ลีโอ พุฒ
V1 แพรว - ทำเป็นไม่ทัก - ปาล์มมี่
V1 แพรว - ซักกะนิด - อมิตา ทาทา ยัง
V12 แม็กซ์ - มนุษย์ค้างคาว - ติ๊ก ชีโร่
V12 แม็กซ์ - คืนนี้อยากได้กี่ครั้ง - ชิน ชินวุฒ
V2 โฟกัส - ฺBeat It - Michael Jackson
V2 โฟกัส - ทำบุญร่วมชาติ - จักรพรรณ อาบครบุรี
V7 มาริว - น้ำลาย - Silly Fools
V7 มาริว - ตาสว่าง - Moderndog
V4 เบนซ์ - ไม่ยากหรอก - คริสติน่า อากีล่าร์
V4 เบนซ์ - Hot 'n Cold - Katy Perry
V10 โบ๊ท - Superstar - Groove Riders
V10 โบ๊ท - Get Lucky - Daft Punk
โจทย์เพลงในแต่ละสัปดาห์แบ่งเป็นภาคการเรียน และ ลำดับการร้องในคอนเสิร์ต > ภาคเรียนที่ 3 > สัปดาห์ที่ 10 Theme - ละครเวที เรื่อง "พลูโตที่รัก" (5 กันยายน 2558)

(นักแสดงรับเชิญ) V6 เมย์ : ลมหนาวและดาวเดือน - ปนัดดา เรืองวุฒิ (รับบท E2)
V12 แม็กซ์: เธอคือความฝัน - วงพราว (รับบท E1)
V1 แพรว: แสงสุดท้าย - Bodyslam (รับบท E3)
V4 เบนซ์: มันคือความรัก - ลุลา (รับบท โรส)
V9 เบนซ์: ใครจะรู้ - อมิตา ทาทา ยัง (Ost.ทรายสีเพลิง) (รับบท แคสเปี้ยน)
V7 มาริว: คนไม่สำคัญ - พลพล พลกองเส็ง (รับบท อากาแพนธัส)
V10 โบ๊ท: รักคือสิ่งสวยงาม - Superbaker (รับบท คาเมน)
เพลงรวม : ขบวนรถไฟแห่งความฝัน - Paradox
โจทย์เพลงในแต่ละสัปดาห์แบ่งเป็นภาคการเรียน และ ลำดับการร้องในคอนเสิร์ต > ภาคเรียนที่ 3 > สัปดาห์ที่ 11 Theme - Tribute คาราบาว (12 กันยายน 2558)

V10 โบ๊ท: วณิพก - คาราบาว (Style - Reggae)
V7 มาริว: แม่สาย - คาราบาว (Style - Slow Rock)
V1 แพรว: ทะเลใจ - คาราบาว (Style - Pop-Rock)
V9 เบนซ์: ลูกหิน - คาราบาว (Style - Big Band)
V12 แม๊กซ์: คนจนผู้ยิ่งใหญ่ - คาราบาว (Style - Pop)
V1 แพรว: รักทรหด - คาราบาว (Style - Pop-Rock)
V10 โบ๊ท: นางงามตู้กระจก - คาราบาว (Style - Alternative)
V9 เบนซ์: สัญญาหน้าฝน - คาราบาว (Style - R&B)
V12 แม๊กซ์: เมดอินไทยแลนด์ - คาราบาว (Style - Pop Dance)
V7 มาริว: ลูกแก้ว - คาราบาว (Style - Rock)
โจทย์เพลงในแต่ละสัปดาห์แบ่งเป็นภาคการเรียน และ ลำดับการร้องในคอนเสิร์ต > ภาคเรียนที่ 3 > สัปดาห์ที่ 12 Theme - Final Round (19 กันยายน 2558)

โชว์การแข่งขัน 4 เพลงแรก
V12 แม๊กซ์: เพียงผู้ชายคนนี้(ไม่ใช่ผู้วิเศษ) - พิรัชต์ นิธิไพศาลกุล (Ost.รากบุญ)
V7 มาริว: ข้าน้อยสมควรตาย - Big Ass
V9 เบนซ์: Skyscraper - Demi Lovato
V10 โบ๊ท: ยื้อ - Flure
โชว์พิเศษจากนักล่าฝันที่ออกไปแล้ว
V1 แพรว และ V11 จ๊ะโอ๋: ตัวปลอม - ไฮดร้า (ร่วมโชว์กับครูเตยหอม แอคติ้งเทรนเนอร์) (Style-Pop)
V5 พลอยใส และ V6 เมย์: OKนะคะ - แคทรียา อิงลิช (ร่วมโชว์กับครูไก่ แดนซ์เทรนเนอร์) (Style-Dance)
V3 โจ๊กเกอร์ และ V8 จูน: แค่คนโทรผิด - เป๊ก-อ๊อฟ-ไอซ์ (ร่วมโชว์กับครูก๊องส์ ว๊อยซ์เทรนเนอร์) (Stlye-R&B)
V2 โฟกัส และ V4 เบนซ์: โสดกระปริบกระปรอย - ปอ AF7 (โชว์ร่วมกับครูเงาะ ครูใหญ่ประจำซีซั่น 12) (Style-ลูกทุ่ง)
โชว์การแข่งขัน 4 เพลงสุดท้าย
V7 มาริว: แค่คุณ - Musketeers
V12 แม๊กซ์: Turn Up The Music - Chris Brown
V10 โบ๊ท: Wonderful Tonight - Eric Clapton
V9 เบนซ์: เรามา Sing - ธงไชย แมคอินไตย
โชว์รวมพิเศษ
12 นักล่าฝัน และ เทรนเนอร์: ไม่ใช่แค่ตอนนี้ (เพลงรุ่น AF12) - แต่งโดยนักล่าฝัน ทรู อะคาเดมี่ แฟนเทเชีย ซีซั่นที่ 12
ตารางสรุปผลการแข่งขัน

| รหัส | ชื่อ | สัปดาห์> 1 | สัปดาห์> 2 | สัปดาห์> 3 | สัปดาห์> 4 | สัปดาห์> 5 | สัปดาห์> 6 | สัปดาห์> 7 | สัปดาห์> 8 | สัปดาห์> 9 | สัปดาห์> 10 | สัปดาห์> 11 | สัปดาห์> 12 | ตำแหน่งที่ได้รับ/ โจทย์เพลงในสัปดาห์ที่ออกจากการแข่งขันและภาคการเรียน |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| V12 | แม๊กซ์ - อภิสร สุขวัฒนาศัย |   |   |   |   |   |  |   |   |   |   |   |  | สุดยอดนักล่าฝัน |
| V9 | เบนซ์ - จิรโรจน์ ศรุณานิธิโรจน์ |   |  |   |   |   |  |   |   |   |  |  |   | รองชนะเลิศอันดับ 1 |
| V7 | มาริว - ภัทรพงศ์ เวศกามี |   |  |   |   |   |  |   |  |   |  |   |   | รองชนะเลิศอันดับ 2 |
| V10 | โบ๊ท - สิริโรจน์ ปริญญานันท์ |   |   |   |  |  |  |   |   |   |   |   |   | รองชนะเลิศอันดับ 3 |
| V1 | แพรว - รัฐพร สุขพันธ์ |   |   |  |   |   |  |  |   |  |   | ออก |  | Tribute คาราบาว / ภาคเรียนที่ 3 (รองชนะเลิศอันดับ 4) |
| V4 | เบนซ์ - ธนภรณ์ แกร้วทนง |   |   |  |  |   |  |   |   |  | ออก |  |  | ละครเวที เรื่อง "พลูโตที่รัก"/ภาคเรียนที่ 3 |
| V2 | โฟกัส - กิตติคุณ คำเพราะ |   |   |   |   |   |  |   |  | ออก |  |  |  | Let's Party /ภาคเรียนที่ 3 |
| V3 | โจ๊กเกอร์ - ทีฆทัศน์ นันทวลีกุล |  |   |   |   |   |  |  | ออก |  |  |  |  | ลูกทุ่ง ลูกกรุง/ภาคเรียนที่ 2 |
| V5 | พลอยใส - ธัญลักษณ์ โชคธนเดช |  |   |   |   |   |  | ออก |  |  |  |  |  | Battle สู้เพื่อฝัน/ภาคเรียนที่ 2 |
| V11 | จ๊ะโอ๋ - กานต์ธิดา ผ่องพัก |  |   |   |   | ออก |  |  |  |  |  |  |  | เพลงคู่/ภาคเรียนที่ 2 |
| V6 | เมย์ - นภัสนันท์ ศรีสุทธิสรรค์ |   |  |   | ออก |  |  |  |  | กลับ | ออก |  |  | Entertain & Emotional/ภาคเรียนที่ 1 |
| V8 | จูน - ดวงกมล วัฒนสังสุทธิ์ |   |   | ออก |  |  |  |  |  |  |  |  |  | ทางของนักล่าฝัน/ภาคเรียนที่ 1 |

หมายถึง ผู้ที่ได้รับตำแหน่งสุดยอดนักล่าฝัน
หมายถึง ผู้ที่ยังอยู่ในการแข่งขัน
หมายถึง ผู้ที่ได้กลับเข้าไปในการแข่งขัน
หมายถึง ผู้ที่มีคะแนนโหวตน้อยที่สุด 1 ใน 3 อันดับ (ยืนปากเหว)
หมายถึง ผู้ที่มีคะแนนโหวตน้อยที่สุด และได้รับสิทธิ์คุ้มกันจากเทรนเนอร์
หมายถึง ผู้ที่มีคะแนนโหวตน้อยที่สุดและต้องออกจากการแข่งขัน
หมายถึง ได้รับสิทธิ์ภูมิคุ้มกันจากครูใหญ่ ทำให้ไม่ต้องออกจากการแข่งขัน
หมายถึง นักล่าฝันที่ได้อยู่ต่อเป็นคนสุดท้าย ซึ่งไม่ได้หมายถึงคะแนนโหวตอยู่ในลำดับนักล่าฝันที่มีคะแนนโหวตน้อยที่สุด 1 อันดับ
หมายถึง นักล่าฝันที่ออกไปแล้วแล้วได้กลับเข้ามาฝึกซ้อมและใช้ชีวิตในบ้าน ระหว่างที่นักล่าฝันที่เหลืออยู่เดินทางไปซ้อมการแสดง
รังสีโทรศัพท์เคลื่อนที่กับสุขภาพ

ผลกระทบของรังสีโทรศัพท์เคลื่อนที่ที่มีต่อสุขภาพมนุษย์นั้นยังเป็นหัวข้อที่ได้รับความสนใจและการศึกษาอยู่ในปัจจุบัน อันเป็นผลมาจากการใช้โทรศัพท์เคลื่อนที่ที่เพิ่มขึ้นอย่างมหาศาลทั่วโลก (เมื่อเดือนมิถุนายน พ.ศ. 2552 มีตัวเลขผู้ใช้โทรศัพท์เคลื่อนที่ถึง 4.3 พันล้านคน) โทรศัพท์เคลื่อนที่ใช้คลื่นแม่เหล็กไฟฟ้าในช่วงคลื่นไมโครเวฟ ซึ่งบางคนเชื่อว่าเป็นอันตรายต่อสุขภาพมนุษย์ ส่วนระบบดิจิทัลไร้สายอื่น ๆ อย่างเช่น เครือข่ายการสื่อสารข้อมูล สร้างรังสีแบบที่คล้ายกัน
องค์การอนามัยโลกออกรายงานเมื่อวันที่ 31 พฤษภาคม พ.ศ. 2554 ซึ่งจัดรังสีโทรศัพท์เคลื่อนที่ว่า "อาจก่อให้เกิดมะเร็งในมนุษย์" รายงานดังกล่าวออกมาหลังจากทีมนักวิทยาศาสตร์ได้ทบทวนการศึกษาวิจัยเกี่ยวกับความปลอดภัยของโทรศัพท์เคลื่อนที่ การศึกษาวิจัยหนึ่งเกี่ยวกับการใช้โทรศัพท์เคลื่อนที่ในอดีตที่ถูกอ้างอิงในรายงานนั้นได้แสดงให้เห็นว่า กลุ่มผู้ใช้โทรศัพท์เคลื่อนที่บ่อยครั้งที่สุดจะมีความเสี่ยงเป็นเนื้องอกในสมองเพิ่มขึ้นถึง 40% (เฉลี่ยที่ได้รับรายงานอยู่ที่ 30 นาทีต่อวัน ติดต่อกันนานกว่า 10 ปี)
การสรุปดังกล่าวตรงกันข้ามกับท่าทีก่อนหน้าที่ไม่คาดว่าโทรศัพท์เคลื่อนที่จะทำให้เกิดมะเร็งหรือสถานีฐาน และการทบทวนดังกล่าวไม่พบหลักฐานชัดเจนในผลกระทบต่อสุขภาพด้านอื่น ๆ และหลักฐานยืนยันเกี่ยวกับเนื้องอกในสมองและเนื้องอกประสาทหูในสมองนั้นได้รับการประเมินว่าอยู่ในระดับ "จำกัด" เช่นเดียวกับหลักฐานเกี่ยวกับมะเร็งประเภทอื่น ซึ่งได้รับการพิจารณาว่า "ไม่เพียงพอ"
มัสยิดบางหลวง

| มัสยิดบางหลวง |
| --- | --- |
Bangluang Mosque
ด้านหลังมัสยิดบางหลวง

ข้อมูลทั่วไป
สถาปัตยกรรม: สถาปัตยกรรมไทย
เมือง: 151 ซอยอรุณอมรินทร์ 7 ถนนอรุณอมรินทร์ แขวงวัดกัลยาณ์ เขตธนบุรี กรุงเทพมหานคร 10600
ประเทศ:  ประเทศไทย
เริ่มสร้าง: ไม่ทราบแน่ชัด (คาดว่าราว พ.ศ. 2328)
ผู้สร้าง: โต๊ะหยี
มินบัรหรือ แท่นสำหรับเทศนา ภายในมัสยิดบางหลวง
มัสยิดบางหลวง (บ้างเรียก กุฎีโต๊ะหยี, กุฎีขาว) เป็นมัสยิดทรงไทย ตั้งอยู่บริเวณชุมชนริมคลองบางหลวง แขวงวัดกัลยาณ์ เขตธนบุรี กรุงเทพมหานคร สร้างขึ้นในสมัยพระบาทสมเด็จพระพุทธยอดฟ้าจุฬาโลกมหาราช (คาดว่าราวปี พ.ศ. 2328) โดยโต๊ะหยี พ่อค้าแขกที่เดินทางมายังประเทศไทย ตัวมัสยิดมีความโดดเด่นกว่ามัสยิดทั่ว ๆ ไป ด้วยการก่ออิฐถือปูนขาวทั้งหลัง แล้วทาสีไม้ด้วยสีเขียว แทนที่การออกแบบอาคารเป็นโดมตามหลักสากล รวมไปถึงการตกแต่งภายในด้วยศิลปะ 3 ชาติ คือ แบบไทย จีน และยุโรป ซึ่งถือเป็นมัสยิดทรงไทยแห่งเดียวในโลกอีกด้วย
บริเวณด้านหน้ามัสยิดบางหลวง เป็นสุสาน เยื้องมาทางด้านขวาเมื่อมองหันหน้าเข้าสู่มัสยิด เป็นศาลาทรงไทย ที่ในอดีตโต๊ะพิมพ์เสน ได้ขอซื้อพระตำหนักวังเก่ามาทำเป็นศาลา ใช้เป็นศาลาเลี้ยงและเก็บวัสดุต่าง ๆ ของมัสยิด ปัจจุบันมัสยิดแห่งนี้ได้จัดเป็น "อันซีนกรุงเทพ" แห่งหนึ่ง เนื่องจากไม่มีถนนใหญ่ตัดเข้าไปด้านใน การเดินทางจึงต้องเดินเท้าผ่านทางซอยแคบริมคลองของชุมชน
สถานที่ตั้งของมัสยิด อยู่ซอยมัสยิดบางหลวง ถนนอรุณอมรินทร์ตัดใหม่ แขวงวัดกัลยาณ์ เขตธนบุรี กรุงเทพฯ มีรถโดยสารสาย 19, 56,57 ผ่าน โดยลงที่ป้าย สน. บุปผาราม แล้วเดินเข้าไปประมาณ 200 เมตร
ดูเพิ่ม

ชุมชนกุฎีจีน
วัดกัลยาณมิตรวรมหาวิหาร
ศาลเจ้าเกียนอันเกง
วัดซางตาครู้ส
รายชื่อโบราณสถานในกรุงเทพมหานคร (ฝั่งธนบุรี)
แหล่งข้อมูลอื่น

แผนที่และภาพถ่ายทางอากาศของ มัสยิดบางหลวง
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′17″N 100°29′22″E﻿ / ﻿13.738048°N 100.489355°E﻿ / 13.738048; 100.489355
ยากอบ เอ. กรอส

ยากอบ เอ. กรอส (เกิดเมื่อปี ค.ศ. 1842 ที่นครนิวยอร์ก) เป็นนักกฎหมายและนักการเมืองจากรัฐนิวยอร์ก เป็นบุตรของ มาร์ติน กรอส เคยเข้าศึกษาโรงเรียนเอกชนในรัฐนิวยอร์ก และจบการศึกษาปริญญาตรีที่โรงเรียนกฎหมายโคลอมเบีย นิติศาสตรบัณฑิต ในปี ค.ศ. 1864 และนิติศาสตร์มหาบัณฑิต ในปี ค.ศ. 1865 และมีประสบการณ์ด้านกฎหมายในนิวยอร์กซิตี้ ภายหลังจบการศึกษาได้เป็นสมาชิกวุฒิสภารัฐนิวยอร์ก ในปี ค.ศ. 1874 และปี ค.ศ. 1875
ยิ้มไว้ก่อนพ่อสอนไว้

| ยิ้มไว้ก่อนพ่อสอนไว้ |
| --- | --- |
โปสเตอร์ภาพยนตร์เรื่อง The Pursuit of Happyness
กำกับ: Gabriele Muccino
เขียนบท: Steven Conrad
อำนวยการสร้าง: วิลล์ สมิธ Steve Tisch Teddy Zee Todd Black Jason Blumenthal
นักแสดงนำ: วิลล์ สมิธ จาเดน สมิธ แทนดี้ นิวตัน (Thandie Newton)  ไบรอัน โฮว์ (Brian Howe)  เจมส์ คาเรน (James Karen)  แดน คาสเทลลาเนตา (Dan Castellaneta)   เคิร์ท ฟุลเลอร์ (Kurt Fuller)  สก็อต เคลซ (Scott Klace)
กำกับภาพ: Phedon Papamichael
ตัดต่อ: Hughes Winborne
ดนตรีประกอบ: Andrea Guerra
วันฉาย: 15 ธันวาคม ค.ศ. 2006
ความยาว: 117 นาที
ประเทศ: สหรัฐอเมริกา
ภาษา: ภาษาอังกฤษ
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
ยิ้มไว้ก่อนพ่อสอนไว้ ในชื่อภาษาอังกฤษว่า The Pursuit of Happyness เป็นภาพยนตร์ที่ได้รับการเสนอชื่อเข้าชิงรางวัลออสการ์สาขาเพลงประกอบภาพยนตร์ยอดเยี่ยม ออกฉายเมื่อวันที่ 15 ธันวาคม ค.ศ. 2006 นำแสดงโดย วิลล์ สมิธ เป็นภาพยนตร์ที่เกี่ยวกับชีวประวัติของคริส การ์ดเนอร์ มหาเศรษฐีชาวอเมริกันผิวสี ในช่วงที่เขากำลังอยู่ในช่วงลำบากของชีวิต ช่วงที่เขาเป็นพ่อหม้ายที่มีภาระต้องเลี้ยงดูลูกชาย คริสโตเฟอร์ จูเนียร์ อีกคนทั้งๆที่เป็นคนพเนจรไม่มีบ้าน แต่ก็สามารถสร้างตัวเองขึ้นมาได้จากการเป็นนายหน้าค้าหุ้น จนกลายเป็นเจ้าของธุรกิจพันล้านในปัจจุบัน
เรื่องย่อ

ย้อนกลับไปปี ค.ศ. 1981 นครซานฟรานซิสโก รัฐแคลิฟอร์เนีย ลินดา และ คริส การ์ดเนอร์ อาศัยอยู่ในอพาร์ทเมนต์หลังเล็กๆหลังหนึ่งกับลูกชาย คริสโตเฟอร์ คริสได้ลงทุนเอาเงินเก็บของครอบครัวเกือบทั้งหมดไปใช้ในกิจการแฟรนไชส์ขายเครื่องสแกนความหนาแน่นของกระดูก อันเป็นอุปกรณ์ทางการแพทย์ที่สามารถสแกนได้ดีกว่าเครื่องเอกซ์เรย์เพียงเล็กน้อยแต่คุณหมอส่วนใหญ่ที่คริสไปเสนอขายให้นั้นกลับบอกว่าเครื่องนี้มีราคาแพงเกินไป ทำให้ขายไม่ค่อยได้ ลินดา ภรรยาของคริสต้องทำงานหนักหาเลี้ยงครอบครัวที่แผนกซักรีดในโรงแรมเล็กๆแห่งหนึ่ง ทั้งคู่มีปากเสียงกันบ่อยครั้งเนื่องจากฐานะทางเศรษฐกิจของครอบครัวไม่ค่อยจะดีนัก ทั้งค่าเช่าที่ค้างจ่ายมานาน ทั้งภาษีหรือบิลต่างๆก็ค้างชำระมาหลายงวด คริสมักจะจอดรถไว้ในที่ที่ไม่ได้รับอนุญาตให้จอดเพื่อที่จะให้ไปทันเวลานัดหมายกับคุณหมอ หลังจากที่ไม่ไปชำระค่าที่จอดรถหลายงวดนั้น ในที่สุดรถของเขาก็ถูกยึดไป ในที่สุด ลินดาก็ได้ลาออกจากงานและก็ตัดสินใจทิ้งครอบครัวไปในที่สุดเพื่อเดินทางไปยังเมืองนิวยอร์กเผื่อจะมีงานที่ดีกว่า ทิ้งให้สองพ่อลูกต้องอยู่กับตามลำพังตามที่คริส ผู้เป็นพ่อได้ขอเอาไว้ว่าอย่าพรากลูกไปจากเขา
คริสตัดสินใจเข้าฝึกอบรมที่บริษัทนายหน้าค้าหุ้น ดีน วิทเทอร์ เรย์โนลด์ส ทั้งๆที่ไม่ได้รับเงินเดือนในช่วงของการฝึกงานเลย และจะมีผู้ฝึกอบรมเพียงคนเดียวเท่านั้นที่จะได้รับการว่าจ้างให้เข้าทำงาน เนื่องด้วยงานนี้ไม่มีค่าตอบแทนแถมเขายังขายเครื่องสแกนเนอร์ไม่ออก จึงทำให้เขาและลูกชายพบกับความยากลำบาก จนในที่สุดก็กลายเป็นคนไร้บ้าน ในยามกลางคืน เขาและลูกชายต้องใช้ชีวิตไปกับการนั่งรถบัสและนอนในห้องน้ำสาธารณะของสถานีรถไฟใต้ดินพร้อมของติดตัวไม่กี่ชิ้น จากนั้นก็ได้ไปอาศัยอยู่แบบชั่วคราวที่โบสถ์ไกลด์ เมโมเรียล ชนิดที่วันไหนไปเข้าแถวทันก็จะได้อยู่ วันไหนไปไม่ทันก็อด ต้องทนกับความหนาวเหน็บของช่วงเวลากลางคืนอันโหดร้าย ทำให้เขาต้องรีบออกจากการฝึกอบรมโดยเร็ว เพื่อไปรับลูก แล้วไปต่อแถวเข้าพักให้ทัน หลังจากที่ต่อสู้กับชีวิตมาได้ซักระยะหนึ่ง เขาก็จบหลักสูตรการอบรม ได้สอบจบหลักสูตร และในที่สุด เขาก็ได้เป็นผู้ฝึกอบรมเพียงคนเดียวที่บริษัทตัดสินใจจ้างเข้าทำงาน ทำให้ชีวิตของเขาหลังจากนี้ไปเปลี่ยนไปอย่างสิ้นเชิง จนเป็นช่วงหนึ่งของชีวิตที่เขาเรียกว่า ความสุข
นักแสดงนำ

วิลล์ สมิธ แสดงเป็น คริส การ์ดเนอร์
เจเดน สมิธ แสดงเป็น คริสโตเฟอร์ การ์ดเนอร์
แธนดี นิวตัน แสดงเป็น ลินดา การ์ดเนอร์
ไบรอัน โฮวอี แสดงเป็น เจย์ ทวิสเซิล
เจมส์ คาเรน แสดงเป็น มาร์ติน ฟรอห์ม
แดน แคสเตลลาเนตา แสดงเป็น อลัน แฟรคเคช
เคิร์ท ฟุลเลอร์ แสดงเป็น วอลเตอร์ ริบบอน
สก็อตต์ เคลซ แสดงเป็นทิม บร็อฟฟี่
Box Office

หนังเปิดตัวที่อเมริกาเหนือในช่วงวันหยุด รายได้ $27 million หรือประมาณ 950 ล้านบาท และถูกฉายเป็นภาพยนตร์ส่งเสริมอีกมากมาย เช่น Eragon และ Charlotte 's Web ทำรายได้ในสหรัฐอเมริกาและแคนาดา ได้ $162,586,036 หรือประมาณ 5600 ล้านบาท รวมรายได้ทั่วโลกได้ $304,286,031 หรือประมาณ 10060 ล้านบาท
แหล่งข้อมูลอื่น

เว็บไซต์อย่างเป็นทางการ
เว็บไซต์อย่างเป็นทางการของคริส การ์ดเนอร์เก็บถาวร 2012-03-02 ที่ เวย์แบ็กแมชชีน
มู คานาซากิ

| 0 | 1 | 2 | 3 |
| --- | --- | --- | --- |
 คานาซากิขณะเล่นให้เนือร์นแบร์คในปี ค.ศ. 2013
ข้อมูลส่วนตัว
ชื่อเต็ม:  มู คานาซากิ
วันเกิด:   (1989-02-16) 16 กุมภาพันธ์ ค.ศ. 1989 (35 ปี)
สถานที่เกิด:  สึ จังหวัดมิเอะ ประเทศญี่ปุ่น
ส่วนสูง:  1.80 m (5 ft 11 in)
ตำแหน่ง:  กองกลางตัวรุก, ปีก
ข้อมูลสโมสร
สโมสรปัจจุบัน:  นาโงยะ แกรมปัส
หมายเลข:  44
สโมสรเยาวชน
1997–2000:  เซ็นโทร สึนัน
2001–2003:  โรงเรียนมัธยมต้นโทกัน
2004–2006:  โรงเรียนมัธยมทากิกาวะ ไดนิ
สโมสรอาชีพ*
| ปี |  ทีม |  ลงเล่น |  (ประตู) |
| 2007–2009 |  โออิตะ ทรินิตะ |  74 |  (8) |
| 2010–2012 |  นาโงยะ แกรมปัส |  69 |  (9) |
| 2013 |  เนือร์นแบร์ค |  4 |  (0) |
| 2013–2016 |  Portimonense |  48 |  (16) |
| 2015 |  → คาชิมะแอนต์เลอส์ (ยืมตัว) |  27 |  (9) |
| 2016–2018 |  คาชิมะแอนต์เลอส์ |  77 |  (32) |
| 2018––2020 |  ซางัน โทซุ |  46 |  (10) |
| 2020– |  นาโงยะ แกรมปัส |  25 |  (6) |
ทีมชาติ
| 2007 |  ญี่ปุ่น อายุไม่เกิน 20 ปี |  4 |  (0) |
| 2009– |  ญี่ปุ่น |  11 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
มู คานาซากิ (ญี่ปุ่น: 金崎 夢生; โรมาจิ: Kanazaki Mū; ทับศัพท์: เกิด 16 กุมภาพันธ์ ค.ศ. 1989) เป็นนักฟุตบอลชาวญี่ปุ่น ปัจจุบันเล่นให้กับนาโงยะ แกรมปัสในเจลีก ดิวิชัน 1
ทีมชาติ

เขาลงเล่นนัดแรกให้กับทีมชาติญี่ปุ่นเมื่อวันที่ 20 มกราคม ค.ศ. 2009 ในการแข่งขันเอเชียนคัพ 2011 รอบคัดเลือก นัดที่พบกับเยเมน
ทีมชาติ > สถิติการลงเล่น

| ทีมชาติญี่ปุ่น> ปี | ทีมชาติญี่ปุ่น> ลงเล่น | ทีมชาติญี่ปุ่น> ประตู |
| --- | --- | --- |
| 2009 | 1 | 0 |
| 2010 | 4 | 0 |
2011: 0
2012: 0
2013: 0
2014: 0
2015: 1
| 2016 | 4 | 1 |
| 2017 | 1 | 0 |
| ทั้งหมด | 11 | 2 |
ทีมชาติ > การทำประตู

| ลำดับ | วันที่ | สนาม | คู่แข่ง | ทำประตู | ผล | การแข่งขัน |
| --- | --- | --- | --- | --- | --- | --- |
| 1. | 12 พฤศจิกายน ค.ศ. 2015 | สนามกีฬาแห่งชาติ สิงคโปร์ |  สิงคโปร์ | 1–0 | 3–0 | ฟุตบอลโลก 2018 รอบคัดเลือก |
| 2. | 24 มีนาคม ค.ศ. 2016 | สนามกีฬาไซตามะ 2002 จังหวัดไซตามะ ญี่ปุ่น |  อัฟกานิสถาน | 5–0 | 5–0 | ฟุตบอลโลก 2018 รอบคัดเลือก |
เกียรติประวัติ

เจลีกคัพ: 2008
เจลีก ดิวิชัน 1: 2010
เจแปนนีสซูเปอร์คัพ: 2011
เจลีกคัพ: 2015
เจลีก ดิวิชัน 1: 2016
ถ้วยสมเด็จพระจักรพรรดิ: 2016
เจแปนนีสซูเปอร์คัพ: 2017
J. League Cup New Hero Award: 2008
แหล่งข้อมูลอื่น

มู คานาซากิ – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
มู คานาซากิ ที่ National-Football-Teams.com
มู คานาซากิ ที่เจลีก (ญี่ปุ่น)
Profile at Kashima Antlers
วัดจาซีลวินโป

วัดจาซีลวินโป
วัดจาซีลวินโป (ทิเบต: བཀྲ་ཤིས་ལྷུན་པོ, ไวลี: bkra shis lhun po, พินอินทิเบต: Zhaxilhünbo) หรือ วัดจาสือหลุนปู้ (扎什伦布寺) หรือ วัดจี๋เสียงซวีหมี (吉祥须弥寺) เป็นวัดที่ใหญ่ที่สุดในเมืองซีกาเจ ซึ่งเป็นเมืองใหญ่อันดับสองของเขตปกครองตนเองทิเบต ประเทศจีน เป็นที่พักของแป็นเช็นลามะตั้งแต่รุ่นที่สี่เป็นต้นมา มักเรียกรวมกับสามวัดใหญ่ในลาซ่าคือวัดกันแต็น วัดเซรา วัดแจปุง ว่าเป็น "สี่วัดใหญ่" และยังเรียกรวมพร้อมกับวัดกูปุม (塔尔寺) ในมณฑลชิงไห่ และวัดลาจัง (拉卜楞寺) ในมณฑลกานซู่ ว่าเป็น "หกวัดใหญ่" แห่งนิกายเกลุก
วัดจันทาราม (จังหวัดสุราษฎร์ธานี)

สำหรับวัดจันทารามแห่งอื่น ดูที่ วัดจันทาราม
| วัดจันทาราม |
| --- | --- |

ที่ตั้ง: ตำบลท่าฉาง อำเภอท่าฉาง จังหวัดสุราษฎร์ธานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดจันทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าฉาง อำเภอท่าฉาง จังหวัดสุราษฎร์ธานี
สันนิษฐานว่าวัดจันทารามสร้างขึ้นในสมัยเดียวกับเจดีย์พระบรมธาตุไชยาหรือสร้างขึ้นระหว่างช่วงพุทธศตวรรษที่ 14–15 ข้อมูลของสำนักงานพระพุทธศาสนาแห่งชาติ ระบุตั้งวัดเมื่อ พ.ศ. 1925 ได้รับพระราชทานวิสุงคามสีมาเมื่อ พ.ศ. 1955
เจดีย์เก่าแก่ศิลปะศรีวิชัย มีสององค์อยู่บริเวณหน้าอุโบสถ องค์หนึ่งเอน อีกองค์หนึ่งยังคงมีสภาพที่ยังสมบูรณ์ มีลักษณะสถาปัตยกรรมแบบศรีวิชัยก่ออิฐไม่ถือปูน มีฐานล่างเป็นรูปสี่เหลี่ยมจัตุรัส ยาวด้านละ 2 เมตร พื้นฐานล่างจมอยู่ใต้ดิน 1.5 เมตร สูงจากฐานถึงยอด 9 เมตร มีมุข 4 ด้านบนมุขมีซุ้ม 4 ซุ้มภายในประดิษฐานพระพุทธรูปปางประทานพรทั้ง 4 ด้าน วัดยังมีศาลาการเปรียญไม้อายุมากกว่า 100 ปี และศาลรูปปั้นพ่อขุนที่เคยเป็นพ่อเมืองท่าฉาง
ภาษาแอราเมอิกพระเยซู

ภาษาแอราเมอิกพระเยซู (Aramaic of Jesus) เป็นภาษาแอราเมอิกที่นักวิชาการเชื่อว่าพระเยซูเคยใช้พูด ควบคู่ไปกับภาษาฮีบรูและภาษากรีก เมืองนาซาเร็ธและคาร์เปอร์เนียมที่พระเยซูเคยอยู่ เป็นชุมชนที่เคยพูดภาษาแอราเมอิก ส่วนภาษากรีกเป็นภาษาที่ใช้พูดอย่างกว้างขวางในจักรวรรดิโรมันตะวันออก เป็นที่ทราบกันดีว่าพระเยซูทรงรู้ภาษาฮีบรูและอภิปรายเกี่ยวกับไบเบิลภาษาฮีบรูได้
ภาษาแอราเมอิกเป็นกลุ่มภาษาเซมิติกที่ใกล้เคียงกับภาษาฮีบรูที่เป็นภาษาในเขตเมดิเตอร์เรเนียนตะวันออกในช่วงเวลาระหว่างจักรวรรดิอัสซีเรียใหม่ บาบิโลเนียใหม่ และอาแคมินิดรวมทั้งช่วงเวลาหลังจากนั้น (179 ปีก่อนพุทธศักราช - พ.ศ. 213) หลังจากการรุกรานของกรีก พ.ศ. 212 และโรมัน พ.ศ. 480 เป็นที่รู้กันว่าภาษาแอราเมอิกยังคงเป็นภาษาที่ใช้ทั่วไปในอิสราเอลในช่วงต้นคริสตกาล พระเยซูน่าจะพูดสำเนียงกาลิลีซึ่งเข้าใจกันได้กับสำเนียงในเยรูซาเล็ม
ในช่วงเวลาเดียวกัน มีการบันทึกมิซนะห์ด้วยภาษาฮีบรู โยเซฟัสเขียนด้วยภาษาแอราเมอิก ฟิโลและปอลแห่งตาร์ซุสเขียนด้วยภาษากรีก ถ้าพระเยซูทรงเข้าใจไบเบิลภาษาฮีบรู ก็น่าจะเข้าใจตาร์คุมและไบเบิลภาษาแอราเมอิกที่ใช้ในขณะนั้นได้ และจาการที่ทรงเกิดในตระกูลช่างไม้ก็น่าจะเข้าใจภาษากรีกที่เป็นภาษากลางทางการค้าในเมดิเตอร์เรเนียนตั้งแต่พระเจ้าอเล็กซานเดอร์มหาราชเข้ามาครอบครองดินแดนแห่งนี้ และยังมีหลักฐานจำนวนมากแสดงให้เห็นว่าภาษาแอราเมอิกเคยเป็นสื่อกลางสำคัญในการเผยแพร่ศาสนาคริสต์จากปาเลสไตน์ ซีเรีย เมโสโปเตเมียไปจนถึงรัฐเกรละในอินเดีย
ภูมิหลังทางวัฒนธรรมและภาษา

เป็นที่ยอมรับโดยทั่วไปว่าพระเยซูประสูติเป็นชาวยิวและเติบโตขึ้นในครอบครัวชาวยิวในกาลิลี ในช่วงเวลาดังกล่าว ภาษาแอราเมอิกเป็นภาษาของชาวยิวภาษาหนึ่ง ซึ่งเป็นผลมาจากการที่จักรวรรดิอัสซีเรียใหม่รุกรานอาณาจักรทางเหนือเมื่อ 179 ปีก่อนพุทธศักราช และการรุกรานอาณาจักรยูดาห์ของบาบิโลเนียเมื่อ 43 ปีก่อนพุทธศักราช  ซึ่งทำให้เกิดภาษาแอราเมอิกสำเนียงตะวันตก และเป็นรูปแบบมาตรฐานของภาษาแอราเมอิกที่เคยเป็นภาษาพูดในดามัสกัส และมีศัพท์ภาษาฮีบรูเข้าไปผสมเป็นจำนวนมากเมื่อใช้พูดในหมู่ชาวยิว แต่ก็ยังมีชาวยิวบางส่วนใช้ภาษาฮีบรูเป็นภาษาแรกจนถึงราว พ.ศ. 843 ซึ่งยุคนั้นเป็นยุคที่เริ่มเขียนไบเบิลภาษาฮีบรู ในยุคมหาวิหารครั้งที่สองและอื่นๆ บางส่นของไบเบิลภาษาฮีบรูได้นำมาเขียนไว้ในไบเบิลภาษาแอราเมอิกด้วย และเริ่มใช้อักษรทรงเหลี่ยมที่ได้รับอิทธิพลมาจากอักษรแอราเมอิก ต่างจากการการเขียนในยุคคลาสสิก (เช่นยุคมหาวิหารครั้งที่ 1) เช่น จารึกโซโลมอนที่ใช้อักษรปาเลียว-ฮีบรู ในยุคนี้มีตาร์คุมซึ่งเป็นการแปลไบเบิลภาษาฮีบรูเป็นภาษาแอราเมอิก
ตั้งแต่ พ.ศ. 343 เป็นต้นมา ดินแดนยูเดียได้รับอิทธิพลจากอารยธรรมกรีกมากและภาษากรีกเข้ามาเป็นภาษากลางในเมดิเตอร์เรเนียนตะวันตกแทนที่ภาษาแอราเมอิกและกลายเป็นภาษาของพ่อค้าไปในที่สุด จึงเป็นไปได้ที่พระเยซูจะรู้ภาษากรีก
วลีภาษาแอราเมอิกในไบเบิลพันธสัญญาใหม่ภาคภาษากรีก > Talitha kum (Ταλιθα κουμ)

มาร์ก 5:41
วลีนี้เป็นวลีในภาษาแอราเมอิก ใช้เมื่อพระเยซูชุบชีวิตเด็กหญิงคนหนึ่ง ปริวรรตเป็นอักษรกรีกเป็น  ταλιθα κουμ เอกสารภาษากรีกของGospel of Mark มีคำในรูปนี้ แต่ในเล่มอื่นๆเขียนว่า  κουμι (koumi) แทน ภาษาแอราเมอิกของวลีนี้คือ ţlīthā qūm คำว่าţlīthā เป็นรูปเพศหญิงของคำţlē หมายถึง "หนุ่มสาว" Qūm เป็นคำกริยาภาษาแอราเมอิกหมายถึง "ยืนขึ้น ลุกขึ้น" ถ้าเป็นรูปเพศหญิงพหูพจน์เป็น 'qūmī' แต่ในการพูด เสียง i ท้ายคำมักจะหายไปทำให้ไม่มีความแตกต่างระหว่างรูปเพศชายและรูปเพศหญิง ถ้าเขียนในภาษาแอราเมอิกจะเป็น טליתא קומי or טלתא קומי (อ่านจากขวาไปซ้าย)
วลีภาษาแอราเมอิกในไบเบิลพันธสัญญาใหม่ภาคภาษากรีก > Ephphatha (Εφφαθα)

มาร์ก 7:34
ภาษาแอราเมอิกถูกปรับแต่งเป็นภาษากรีก εφφαθα ซึ่งอาจจะมาจาก 'ethpthaḥ' ซึ่งเป็นรูปถูกกระทำของกริยา  'pthaḥ' "เปิดออก" เพราะเสียง 'th' มักจจะหายไปในภาษาแอราเมอิกตะวันตก เสียง ḥ มักจะหายไปเมื่อปริวรรตเป็นภาษากรีก ในภาษาแอราเมอิกอาจจะเขียนเป็น אתפתח หรือ אפתח
วลีภาษาแอราเมอิกในไบเบิลพันธสัญญาใหม่ภาคภาษากรีก > Abba (Αββα)

มาร์ก 14:36
Abba เป็นคำภาษาแอราเมอิกที่ถูกยืมมาใช้ในภาษาฮีรูสมัยใหม่ (เขียนเป็น Αββα ในภาษากรีกและ'abbā ในภาษาแอราเมอิก) ซึ่งจะตามด้วยคำภาษากรีกที่มีความหมายตรงกัน(Πατηρ) โดยจะไม่แปลคำที่มาจากภาษาแอราเมอิก จะใช้เป็น Abba, Father ในภาษาอังกฤษ เขียนเป็นภาษาแอราเมอิกเป็น אבא คำว่า Barabbas เป็นรูปที่ถูกทำให้เป็นภาษากรีกของคำภาษาแอราเมอิก Bar Abba (בר אבא) แปลว่า "ลูกชายของพ่อ"
วลีภาษาแอราเมอิกในไบเบิลพันธสัญญาใหม่ภาคภาษากรีก > Raca (Ρακα)

แมทธิว 5:22
Raca หรือ Raka ในภาษาแอราเมอิกในทัลมุดหมายถึงว่างเปล่า โง่  เขียนเป็น ריקא หรือ ריקה
วลีภาษาแอราเมอิกในไบเบิลพันธสัญญาใหม่ภาคภาษากรีก > Mammon (Μαμωνας)

Gospel of Matthew 6:24
ในภาษาแอราเมอิกและภาษาฮีบรูอาจจะเป็น ממון (หรือ ממונא)จัดว่าเป็นคำยืมจากภาษาแอราเมอิกที่พบในภาษาฮีบรู แต่พบในไบเบิลภาษาฮีบรูรุ่นหลังในราวพุทธศตวรรษที่ 9 ในปูนิก ในพันธสัญญาใหม่ Μαμωνᾶς — Mamōnâs — จะจัดรูปคล้ายคำในภาษากรีก ในขณะที่คำที่มาจากภาษาแอราเมอิกและภาษาฮีบรูอื่นๆไม่ลดรูป ยังคงลักษณะของคำยืมอยู่
วลีภาษาแอราเมอิกในไบเบิลพันธสัญญาใหม่ภาคภาษากรีก > Maranatha (Μαραναθα)

Didache 10 (Prayer after Communion)
1 Corinthians 16:22
ในภาษาแอราเมอิก(מרנא תא or מרן אתא) หมายถึง เจ้านายมา หรือ เจ้านายของเรามา
วลีภาษาแอราเมอิกในไบเบิลพันธสัญญาใหม่ภาคภาษากรีก > Eli Eli lema sabachthani (Ηλει Ηλει λεμα σαβαχθανει)

แมทธิว 27:46
มาร์ก 15:34
วลีนี้มาจากการตะโกนของพระเยซูที่สี่แยก แสดงออกมาได้สองรูปแบบ รูปแบบของแมทธิวปริวรรตเป็นภาษากรีกว่า   ηλει ηλει λεμα σαβαχθανει รูปแบบของมาร์กเป็น ελωι ελωι λαμα σαβαχθανει (elōi มากกว่า ēlei และ lama มากกว่าlema)
รางวัลตุ๊กตาทอง ครั้งที่ 5 ประจำปี พ.ศ. 2505

การประกวดภาพยนตร์ รางวัลตุ๊กตาทอง ครั้งที่ 5 ประจำปี พ.ศ. 2505 จัดขึ้นโดยคณะกรรมการจัดงานวันเมตตา โดยนายหยิบ ณ นคร เป็นประธานจัดงาน มีพระวรวงศ์เธอ พระองค์เจ้าเปรมบุรฉัตร เป็นประธานกรรมการตัดสิน การประกวดครั้งนี้จัดขึ้นหลังจากเว้นว่างไปเป็นเวลา 2 ปี
พิธีประกาศผลอย่างเป็นทางการ จัด ณ สวนอัมพร เมื่อวันที่ 9 กุมภาพันธ์ พ.ศ. 2506
ผู้ได้รับรางวัล > รางวัลตุ๊กตาทอง

| สาขา | ผู้ได้รับรางวัล | ภาพยนตร์เรื่อง |
| --- | --- | --- |
| ภาพยนตร์ยอดเยี่ยม | เรือนแพ (อัศวินภาพยนตร์) | เรือนแพ (2504) |
| ผู้แสดงนำฝ่ายชายยอดเยี่ยม | ไชยา สุริยัน | เรือนแพ |
| ผู้แสดงนำฝ่ายหญิงยอดเยี่ยม | เมตตา รุ่งรัตน์ | วัยรุ่นวัยคะนอง (2505) |
| ผู้แสดงประกอบฝ่ายชายยอดเยี่ยม | ส. อาสนจินดา | เรือนแพ |
| ผู้แสดงประกอบฝ่ายหญิงยอดเยี่ยม | สุพรรณ บูรณพิมพ์ | สุรีรัตน์ล่องหน (2504) |
| ผู้กำกับการแสดงยอดเยี่ยม | วิจิตร คุณาวุฒิ | สายเลือด-สายรัก (2505) |
| บทประพันธ์ยอดเยี่ยม | วิจิตร คุณาวุฒิ | สายเลือด-สายรัก |
| บทภาพยนตร์ยอดเยี่ยม | "สัตตบุศย์" วิจิตร คุณาวุฒิ | สายเลือด-สายรัก |
| รางวัลถ่ายภาพยอดเยี่ยม | รัตน์ เปสตันยี | แพรดำ (2504) (35 มม.) |
| รางวัลลำดับภาพยอดเยี่ยม | วิจิตร คุณาวุฒิ | สายเลือด-สายรัก |
| รางวัลออกแบบและสร้างฉากยอดเยี่ยม | เฉลิม พันธุ์นิล | เรือนแพ |
| รางวัลออกแบบเครื่องแต่งกายยอดเยี่ยม | นันทา วิเศษประภา (วรรณา คราประยูร) | รักสลักใจ (2504) |
| รางวัลบันทึกเสียงยอดเยี่ยม | น้อย บุนนาค | เรือนแพ |
ผู้ได้รับรางวัล > รางวัลตุ๊กตาเงิน

| สาขา | ผู้ได้รับรางวัล | ภาพยนตร์เรื่อง |
| --- | --- | --- |
| รางวัลพิเศษสำหรับผู้ถ่ายภาพเทคนิคยอดเยี่ยม | วิจารณ์ ภักดีวิจิตร | สุรีรัตน์ล่องหน |
| ผู้แสดงยอดเยี่ยมสำหรับเด็ก | ภูมิพงศ์ ทัศนะพยัคฆ์ | สายเลือด-สายรัก |
| รางวัลพิเศษสำหรับผู้พากย์ | พันคำ - พวงเล็ก | สายเลือด-สายรัก |